CONTRACT DE PRESTĂRI SERVICII
          nr. 210736  data 26.10.2022

 1.Preambul

Având ca temei legal: Legea nr. 98/2016 privind achiziţiile publice cu modificările şi completările ulterioare, Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificările şi completările ulterioare, s-a încheiat prezentul contract de achiziţie publică de servicii, denumit în continuare “Contractul”, între 

SECTORUL 2 al Municipiului Bucureşti, Strada Chiristigiilor nr. 11-13, Sector 2, Telefon/Fax: 021.209.60.00, 021.252.44.46, Cod Fiscal 4204038, nr. cont:                                                                    …………………………………., deschis la Trezoreria Sector 2, reprezentată prin dl. RADU-NICOLAE MIHAIU, PRIMARUL SECTORULUI 2 BUCURESTI, în calitate de Autoritate Contractantă, denumită în continuare Autoritate,  pe de o parte, 
și
S.C. Perform Soft Development S.R.L. cu sediul in Bragadiru, Strada Celofibrei, nr 9A, județ Ilfov telefon:0756037764, înregistrată la Registrul Comerțului sub nr. J23/2236/2017, CUI RO37574878, cont nr …………………………………. , deschis la Trezoreria Ilfov, reprezentată prin ……………, având funcția de Administrator, în calitate de Prestator, denumită în continuare Contractant,  pe de altă parte

2. Definiții

2.1 În prezentul contract următorii termeni vor fi definiți și interpretați astfel:
a.	contract -prezentul contract și toate anexele sale;
b.	Autoritate Contractantă și Prestator - părțile contractante, așa cum sunt acestea numite în prezentul contract;
c.	prețul contractului - prețul plătibil Prestatorului de către Autoritatea Contractantă, în baza contractului, pentru îndeplinirea integrală și corespunzătoare a tuturor obligațiilor sale, asumate prin contract;
d.	servicii - totalitatea activităților pe care Prestatorul trebuie să le realizeze și care fac obiectul prezentului contract;
e.	forța majoră - reprezintă o împrejurare de origine externă, cu caracter extraordinar, absolut imprevizibilă și inevitabilă, care se află în afara controlului oricărei părți, care nu se datorează greșelii sau vinei acestora, și care face imposibilă executarea și, respectiv, îndeplinirea contractului. Sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargo, enumerarea nefiind exhaustivă, ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;
f.	act adițional - document prin care se pot modifica termenii și condițiile contractului de prestări servicii;
g.	grafic - planificarea realizării serviciilor care fac obiectul contractului;
h.	 daune-interese - compensări sau despăgubiri bănești pe care o parte le poate cere celeilalte părți, pe calea instanței, pentru repararea prejudiciilor cauzate prin neexecutarea ori executarea defectuoasă sau cu întârziere a obligațiilor contractuale;
i.	garanția de bună execuție - garanția care se constituie de către Prestator în scopul asigurării Autorității Contractante de îndeplinirea cantitativă, calitativă și în perioada convenită a contractului;
j.	despăgubire generală: suma, neprevăzută expres în contractul de prestări servicii, care este acordată de către instanța de judecată sau este convenită de către părți ca despăgubire plătibilă părții prejudiciate în urma încălcării contractului de prestări servicii de către cealaltă parte.
k.	penalitate contractuală: despăgubirea stabilită în contractul de prestări servicii ca fiind plătibilă de către una din părțile contractante către cealaltă parte în caz de neîndeplinire a obligațiilor din contract;
l.	proiectul - ansamblul de activități în legătură cu care sunt prestate serviciile în baza prezentului contract;
m.	zi - zi calendaristică; an - 365 zile.

3.Interpretare

3.1 În prezentul contract, cu excepția unei prevederi contrare, cuvintele la forma singular vor include forma de plural și viceversa, acolo unde acest lucru este permis de context.
3.2 Termenul „zi” sau „zile” sau orice referire la zile reprezintă zile calendaristice dacă nu se specifică faptul că sunt zile lucrătoare.
3.3 Contractul va fi interpretat conform legilor din România.

CLAUZE GENERALE

  	4. Obiectul principal al contractului

4.1. Obiectul detaliat al achiziției îl reprezintă  serviciile de consultanţă tehnică/IT  pentru implementarea proiectului ”Administrație publică digitalizată și eficientă pentru cetățenii sectorului 2”, cod SIPOCA 1267/MySMIS2014+ 155749”, respectiv servicii de consultanță tehnică si expertiză IT pentru implementarea unei platforme informatice destinată comunicării cu asociațiile de proprietari.
	Consultanța de natură tehnică si expertiză IT menite a asigura conformitatea operațiunilor derulate cu cele prevăzute prin proiect presupune derularea următoarelor activități: 
A.	Analiza si documentare de specialitate a proceselor/nevoilor specifice relației dintre instituție si asociațiile de proprietari; 
B.	Asigurarea de expertiză tehnică si consultanță în elaborarea documentelor premergătoare achiziției (elaborarea caietului de sarcini pentru sistemul informatic, elaborarea documentelor pentru obținerea avizului comitetului tehnico - economic pentru societatea informaționala, criterii tehnice ale draftului de contract); 
C.	Asigurarea de expertiză tehnică în derularea procesului de atribuire a achiziției (evaluarea criteriilor tehnice ale ofertelor, clarificări, raport de evaluare tehnica expert cooptat); 
D.	Asigurarea de expertiză în implementare - urmărirea realizării etapelor, identificarea si prevenirea riscurilor, consultanța pentru asigurarea interoperabilității si a optimizării infrastructurii de transport date,  conformitatea tehnică a livrabilelor.
4.2. Autoritatea Contractantă se obligă să plătească Prestatorului prețul convenit pentru îndeplinirea contractului în conformitate cu oferta financiară prezentată, care face parte integrantă din prezentul contract.

5. Prețul contractului

5.1. Prețul convenit pentru îndeplinirea contractului, plătibil Prestatorului de către Autoritatea Contractantă în condițiile prezentului contract, este de 120.000,00 lei fără TVA  la care se va adaugă TVA de 19 %, în valoare de 22.800,00 lei, prețul total al contractului fiind de 142.800,00 lei si va fi structurat astfel:
a.	Analiza si documentare de specialitate a proceselor/nevoilor specifice relației 

dintre instituție si asociațiile de proprietari -  30.000,00 lei fără TVA; 
b.	Asigurarea de expertiză tehnică si consultanță în elaborarea documentelor premergătoare achiziției (elaborarea caietului de sarcini pentru sistemul informatic, elaborarea documentelor pentru obținerea avizului comitetului tehnico - economic pentru societatea informaționala, criterii tehnice ale draftului de contract) - 30.000,00  lei fără TVA; 
c.	Asigurarea de expertiză tehnică în derularea procesului de atribuire a achiziției (evaluarea criteriilor tehnice ale ofertelor, clarificări, raport de evaluare tehnica expert cooptat) - 30.000,00  lei fără TVA; 
d.	Asigurarea de expertiză în implementare - urmărirea realizării etapelor, identificarea si prevenirea riscurilor, consultanța pentru asigurarea interoperabilității si a optimizării infrastructurii de transport date,  conformitatea tehnică a livrabilelor - 30.000,00  lei fără TVA.

6. Durata contractului 

6.1. Durata contractului este de 12 luni calendaristice, începând de la data emiterii ordinului de începere pentru prestarea serviciilor., după cum urmează: 
a)	analiză şi documentare de specialitate a proceselor/nevoilor specifice relaţiei dintre instituţie şi asociaţiile de proprietari – 15 de zile de la primirea ordinului de începere;
b)	asigurarea de expertiză tehnică şi consultanţă în elaborarea documentelor premergătoare achiziţiei (elaborarea caietului de sarcini pentru sistemul informatic, elaborarea documentelor pentru obţinerea avizului Comitetului Tehnico-Economic pentru Societatea Informaţională, criterii tehnice ale draftului de contract) – 30 de zile de la acceptanța serviciilor de la pct.a)
c)	asigurarea de expertiză tehnică în derularea procesului de atribuire a achiziţiei (evaluarea criteriilor tehnice ale ofertelor, clarificări, raport de evaluare tehnică expert cooptat) – pe toată durata derulării procedurii de achiziție;
d)	asigurarea de expertiză în implementare - urmărirea realizării etapelor, identificarea şi prevenirea riscurilor, consultanţă pentru asigurarea interoperabilităţii şi a optimizării infrastructurii de transport date, conformitatea tehnică a livrabilelor – până la finalizarea implementării proiectului.
6.2. Durata contractului va putea fi prelungită, în condiţiile în care va fi prelungită durata de  implementare prevăzută în contractul de finanţare. Durata contractului de prestări servicii se va prelungi corespunzător, fără costuri suplimentare,în cazul prelungirii perioadei de implementare a proiectului. Contractul va fi valabil până la data finalizării implementării proiectului.

7. Executarea contractului

7.1 Executarea contractului începe cu data transmiterii Ordinului de începere, care se va emite după momentul semnării contractului de ambele părți și constituirea garanției de bună execuție. 

8. Documentele contractului

8.1 Documentele contractului sunt:
•	Caietul de sarcini 
•	Oferta tehnică
•	Oferta financiară 
•	Garanția de bună execuție, conform prevederilor art. 12.

9. Obligațiile principale ale Prestatorului

9.1 (1) Prestatorul are obligaţia de a executa serviciile prevăzute în prezentul contract cu profesionalismul şi promptitudinea cuvenite angajamentului asumat în prezentul contract.
     (2) Prestatorul se obligă să supravegheze prestarea serviciilor, să asigure resursele umane, materialele, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în prezentul contract sau se poate deduce în mod rezonabil din contract.
9.2 (1)Prestatorul este pe deplin responsabil pentru prestarea serviciilor în conformitate cu descrierea cuprinsă în oferta tehnică și financiară, anexă la prezentul contract. Totodată, este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată durata contractului.
     (2)Prestatorul este pe deplin responsabil pentru prestarea următoarelor sarcini, în conformitate cu oferta financiară, anexă la prezentul contract:
a.	Analiza si documentare de specialitate a proceselor/nevoilor specifice relației dintre instituție si asociațiile de proprietari; 
b.	Asigurarea de expertiză tehnică si consultanță în elaborarea documentelor premergătoare achiziției (elaborarea caietului de sarcini pentru sistemul informatic, elaborarea documentelor pentru obținerea avizului comitetului tehnico - economic pentru societatea informaționala, criterii tehnice ale draftului de contract); 
c.	Asigurarea de expertiză tehnică în derularea procesului de atribuire a achiziției (evaluarea criteriilor tehnice ale ofertelor, clarificări, raport de evaluare tehnica expert cooptat); 
d.	Asigurarea de expertiză în implementare - urmărirea realizării etapelor, identificarea si prevenirea riscurilor, consultanța pentru asigurarea interoperabilității si a optimizării infrastructurii de transport date,  conformitatea tehnică a livrabilelor. (raportări   întocmite doar  pe parcursul implementării sistemului IT).
9.3. Prestatorul va considera toate documentele şi informaţiile care îi sunt puse la dispoziţie referitoare la prezentul contract drept private şi confidenţiale după caz, nu va publica sau divulga niciun element al prezentului contract fără acordul scris, prealabil, al Autorității Contractante. Dacă există divergenţe cu privire la necesitatea publicării sau divulgării în scopul executării prezentului contract, decizia finală va aparţine Autorității Contractante.
9.4. - Prestatorul se va abţine de la orice declaraţie publică privind derularea prezentului contract fără aprobarea prealabilă a Autorității Contractante şi de la a se angaja în orice altă activitate care intră în conflict cu obligaţiile sale faţă de achizitor conform prezentului contract. 
9.5- Prestatorul se obligă să respecte reglementările referitoare la condiţiile de muncă şi protecţia muncii şi după caz, standardele internaţionale agreate cu privire la forţa de muncă, convenţiile cu privire la libertatea de asociere şi negocierile colective, eliminarea muncii forţate şi obligatorii, eliminarea discriminării în privinţa angajării şi ocupării forţei de muncă a persoanelor cu dizabilităţi.
9.6. - Prestatorul va prezenta rapoarte conform celor specificate în prezentul contract.
9.7. - Prestatorul va respecta şi se va supune tuturor legilor şi reglementărilor în vigoare în România şi se va asigura că şi personalul său, salariat sau contractat de acesta, conducerea sa, subordonaţii acestuia vor respecta şi se vor supune de asemenea aceloraşi legi şi reglementări. 
9.8  Prestatorul gestionează toate aspectele administrative şi organizaționale pentru realizarea serviciilor aşa cum sunt prevăzute în oferta financiară, anexă la prezentul contract.
9.9   Prestatorul va organiza în mod sistematic şi exact arhive şi înregistrări cu privire la Serviciile prestate de prezentul contract, într-o formă suficientă pentru a stabili cu acurateţe serviciile prestate, identificate în factura (facturile) Prestatorului.
9.10  Toate documentele elaborate de către Prestator vor fi asumate de către acesta ca fiind conforme cu prevederile din contractul de finanţare.
9.11 Deoarece derularea contractului de servicii de consultanță pentru implementarea  proiectului va presupune deplasări la sediul autorității, în cazul deplasărilor pe teren, Prestatorul trebuie să asigure pentru echipa sa, pe toată durata deplasărilor, întreaga logistică şi echipamentul necesar. Costurile implicate de aceste activităţi sunt considerate ca incluse în prețul contractului.
Costurile cu consumabilele legate de redactarea, multiplicarea şi transmiterea documentaţiei, precum şi ale oricăror materiale, rapoarte, etc. elaborate de experți sunt considerate ca incluse în prețul contractului.
9.12  Prestatorul se va conforma ordinelor transmise  de managerul de proiect sau de către persoana împuternicită de către acesta. Când Prestatorul apreciază că dispoziţiile/ instrucţiunile sunt emise cu depăşirea competenţei managerului de proiect ori nu corespund scopului contractului, va notifica Autoritatea Contractantă, într-un termen de 24 de ore de la data primirii dispoziţiilor/instrucţiunilor. Executarea ordinului nu va fi suspendată prin această notificare, cu excepţia transmiterii unui nou ordin de către managerul de proiect sau de către persoana împuternicită a acestuia.
9.13 Orice rapoarte şi date elaborate de către Prestator sau de personalul său în executarea prezentului contract, vor deveni proprietatea exclusivă a Achizitorului. După încetarea prezentului contract, Prestatorul va remite toate aceste documente şi date Achizitorului. Prestatorul nu va păstra copii ale acestor documente ori date şi nu le va utiliza în scopuri care nu au legătură cu prezentul contract fără acordul scris prealabil al Achizitorului.
9.14 Orice rezultate ori drepturi, inclusiv drepturi de autor sau alte drepturi de proprietate intelectuală, dobândite în executarea prezentului contract vor fi proprietatea exclusivă a Achizitorului, care le va putea utiliza, publica, cesiona ori transfera aşa cum va considera de cuviinţă, fără limitare geografică ori de altă natură, cu excepţia situaţiilor în care există deja asemenea drepturi de proprietate intelectuală
9.15 Prestatorul este obligat sa prezinte toate informațiile/ documentele solicitate de către autorităţile naţionale cu atribuţii de monitorizare, verificare, control şi audit, al serviciilor Comisiei Europene, al Curţii Europene de Conturi, al reprezentanţilor serviciului specializat al Comisiei Europene - Oficiul European pentru Lupta Antifraudă - OLAF, precum şi al reprezentanţilor Departamentului pentru Lupta Antifraudă - DLAF, în limitele competenţelor ce le revin, în cazul în care aceştia efectuează monitorizări/verificări/controale/audit la faţa locului şi solicită declaraţii, documente, informaţii, sub sancțiunea restituirii sumelor rambursate, inclusiv dobânzile/penalizările aferente, pentru documentele lipsă.

10. Obligațiile principale ale Autorității Contractante

10.1. Autoritatea Contractantă se obligă să desemneze echipa responsabilă cu implementarea Contractantului.
10.2 Autoritatea Contractantă se obligă să faciliteze accesul Prestatorului la informațiile, datele, echipamentele și personalul implicate în desfășurarea serviciilor ce fac obiectul prezentului contract.
10.3 Autoritatea Contractantă se obligă să ia măsurile necesare și să disponibilizeze fără întârziere mijloacele ori resursele proprii necesare colaborării operative cu Prestatorul în vederea realizării rezultatelor Contractului.
10.4 Autoritatea Contractantă se obligă să opereze modificări în Cererea de Finanțare a Proiectului doar într-o formă care nu are impact asupra rezultatelor deja realizate ale Contractului.
10.5 Autoritatea Contractantă recepționează serviciile prestate conform prevederilor din prezentul contract în termen de 5 zile de la data notificării de către Prestator.
10.6 Autoritatea Contractantă se obligă să plătească prețul către Prestator în termen de 30 de zile de la data primirii și înregistrării facturii emise de către acesta.

11. Sancțiuni pentru neîndeplinirea culpabilă a obligațiilor

11.1. În cazul în care Prestatorul nu își îndeplinește din culpa sa obligațiile în conformitate cu prevederile prezentului contract, Achizitorul este îndreptățit să-i fixeze Prestatorului un termen până la care activitatea să intre în normal. În situația nerespectării acestui termen, contractul este reziliat de plin drept, fără a fi necesară punerea în întârziere sau orice formalitate prealabilă. În această situație Prestatorul datorează Achizitorului o penalitate, în cuantum de 10% din prețul contractului.
11.2 În cazul în care, Prestatorul din vina sa exclusivă, întârzie să execute obligațiile asumate prin contract, atunci Autoritatea Contractantă are dreptul de a deduce din prețul contractului, ca penalități, o sumă echivalentă cu o cotă procentuală de 0,1% pe zi de întârziere din valoarea serviciilor neprestate, până la îndeplinirea obligațiilor neexcluzând posibilitatea ca Autoritatea Contractantă să solicite Prestatorului și plata de daune-interese.
11.3 În cazul în care Autoritatea Contractantă nu onorează facturile în termen de 10 de zile de la expirarea perioadei convenite atunci aceasta are obligația de a plăti, ca penalități, o sumă echivalentă cu o cotă procentuală de 0,l%  pentru fiecare zi de 

întârziere din plata neefectuată.
11.4 Pentru prejudiciul provocat de Prestator prin neexecutarea sau executarea necorespunzătoare a obligațiilor asumate, Autoritatea Contractantă poate percepe daune-interese în condițiile legii și își rezervă dreptul de a renunța oricând la contract printr-o notificare scrisă adresată Prestatorului.
11.5 Autoritatea Contractantă își rezervă dreptul de a renunța oricând la contract, printr-o notificare scrisă adresata Prestatorului, fără nici o compensație, dacă acesta din urmă este în stare de faliment, cu condiția ca această renunțare să nu prejudicieze sau să afecteze dreptul la acțiune sau despăgubire pentru Prestator. În acest caz, Prestatorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.
11.6. Părțile declară in mod expres ca acceptă  clauzele contractuale in prezentul contract, în integralitatea lor.

CLAUZE SPECIFICE

12 Garanția de bună execuție a contractului

12.1 Prestatorul are obligația de a constitui, pe cheltuiala sa, garanția de bună execuție a contractului în cuantum de 10% din valoarea fără TVA a contractului, respectiv 12.000,00 lei, în termen de maxim 5 zile de la semnarea contractului, aceasta fiind valabilă pe toată perioada de derulare a acestuia. Garanția de bună execuție a contractului se constituie conform prevederilor art. 40 din HGR 395/2016, prin virament bancar sau printr-un instrument de garantare emis în condiţiile legii și devine anexă la contract. Garanția de bună execuție se poate constitui si prin rețineri succesive din sumele datorate pentru facturi parțiale. În acest caz, Prestatorul are obligația de a deschide un cont la dispoziția Autorității Contractante, la unitățile Trezoreriei Statului corespunzătoare organelor fiscale în a căror administrare se află aceasta. Suma inițială care se depune de către Prestator în contul astfel deschis nu trebuie să fie mai mică de 0,5 % din prețul contractului.
12.2 Autoritatea are dreptul de a emite pretenţii asupra garanţiei de bună execuţie, în limita prejudiciului creat, dacă contractantul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, autoritatea are obligaţia de a notifica acest lucru contractantului, precizând totodată obligaţiile care nu au fost respectate.   12.3 – Autoritatea se obligă să restituie garanţia de bună execuţie în termen de 14 zile de la îndeplinirea obligaţiilor asumate în conformitate cu art. 42, alin. (2) din HG 395/ 2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice.
12.4 Neconstituirea garanției de bună execuție, în termenul, cuantumul și condițiile stabilite, sau neconstituirea unei noi garanții de bună execuție în cazul în care aceasta a fost executată (parțial sau integral) sau a expirat (în cazul instrumentului de garantare) atrage de la sine rezilierea de drept a contractului, fără punere în întârziere sau îndeplinirea unei formalități prealabile de către Autoritatea Contractantă.

13. Confidențialitatea contractului

13.1 (1) O parte contractantă nu are dreptul, fără acordul scris al celeilalte părți:
a.	de a face cunoscut contractul sau orice prevedere a acestuia unei terțe părți, în afara acelor persoane implicate în îndeplinirea contractului;
b.	de a utiliza informațiile și documentele obținute sau la care are acces în perioada de derulare a contractului, în alt scop decât acela de a-și îndeplini obligațiile contractuale.
(2)	Dezvăluirea oricărei informații față de persoanele implicate în îndeplinirea contractului se va face confidențial și se va extinde numai asupra acelor informații necesare în vederea îndeplinirii contractului.
13.2 O parte contractantă va fi exonerată de răspunderea pentru dezvăluirea de informații referitoare la contract, dacă:
a.	informația era cunoscută părții contractante înainte ca ea să fi fost primită de la cealaltă parte contractantă, sau
b.	informația a fost dezvăluită după ce a fost obținut acordul scris al celeilalte părți contractante pentru asemenea dezvăluire, sau
c.	partea contractantă a fost obligată în mod legal să dezvăluie informația

14.  Începere, finalizare, întârzieri, sistare

14.1(1) Prestatorul are obligația de a începe prestarea serviciilor conform ordinului primit în acest sens din partea Autorității Contractante. Ordinul administrativ de începere a prestării serviciilor se emite de către Autoritatea Contractantă în ziua constituirii garanției de bună execuție, după semnarea prezentului contract. 
(2) În cazul în care Prestatorul suferă întârzieri datorate în exclusivitate Autorității Contractante, părțile vor stabili de comun acord prelungirea perioadei de prestare a serviciului.
14.2 (1) Serviciile prestate în baza contractului trebuie finalizate în termenul convenit de părți, termen care se calculează de la data începerii prestării serviciilor.
	     (2) În cazul în care:
a)	orice motive de întârziere, ce nu se datorează Prestatorului, sau
b)	alte circumstanțe neobișnuite susceptibile de a surveni, altfel decât prin încălcarea contractului de către Prestator, îndreptățesc Prestatorul de a solicita prelungirea perioadei de prestare a serviciilor sau a oricărei faze a acestora, atunci părțile vor revizui, de comun acord, perioada de prestare și vor semna un act adițional.
14.3 În afara cazului în care Autoritatea Contractantă este de acord cu o prelungire a termenului de prestare, orice întârziere în îndeplinirea contractului dă dreptul Autorității Contractante de a solicita penalități Prestatorului.
14.4 Modificările Contractului de Servicii se vor face prin Act adițional, cu respectarea prevederilor legale în vigoare la data încheierii acestuia. Dacă solicitarea de modificare provine de la Prestator, aceasta trebuie să fie temeinic motivată și înregistrată la Registratura Autorității Contractante cu cel puțin 5 zile înainte de data preconizată pentru intrarea în vigoare a Actului adițional.

15	 Recepție și verificări

15.1.	Pe perioada executării contractului Prestatorul trebuie să elaboreze următoarele rapoarte:
-Rapoarte de activitate la fiecare etapă evidențiată în oferta financiară, în vederea efectuării plății serviciilor prestate;
-Rapoarte de progres lunar în perioada de implementare a soluției IT;
-Rapoarte privind conformitatea tehnică a livrabilelor rezultate ca urmare a  realizării activităţilor 1-4 din cererea de finanţare, respectiv: Analiza si documentare de specialitate a proceselor/nevoilor specifice relației dintre instituție si asociațiile de proprietari; Asigurarea de expertiză tehnică si consultanță în elaborarea documentelor premergătoare achiziției (elaborarea caietului de sarcini pentru sistemul informatic, elaborarea documentelor pentru obținerea avizului comitetului tehnico - economic pentru societatea informaționala, criterii tehnice ale draftului de contract); Asigurarea de expertiză tehnică în derularea procesului de atribuire a achiziției (evaluarea criteriilor tehnice ale ofertelor, clarificări, raport de evaluare tehnica expert cooptat); Asigurarea de expertiză în implementare - urmărirea realizării etapelor, identificarea si prevenirea riscurilor, consultanța pentru asigurarea interoperabilității si a optimizării infrastructurii de transport date,  conformitatea tehnică a livrabilelor.
15.2 Rapoartele vor fi elaborate în limba română şi se prezintă în câte 2 exemplare.
15.3. Autoritatea Contractantă/Managerul de proiect, precum şi comisia de recepție a serviciilor constituite la nivelul echipei de implementare a proiectului, vor analiza rapoartele în termen de 5 zile şi în cazul în care sunt formulate observaţii, Prestatorul are obligația sa le refacă şi să transmită rapoartele refăcute pentru aprobare în termen de 5 zile de la primirea observaţiilor.
15.4. Recepţia serviciilor prestate se va face în baza proceselor verbale de recepţie a rapoartelor de activitate, întocmite si verificate de comisia de recepție.
15.5. Autoritatea Contractantă are dreptul de a verifica modul de prestare a serviciilor prezentate de către Prestator în rapoartele de activitate lunare, pentru a stabili conformitatea lor cu prevederile din oferta financiară. 
15.6. Operațiunile recepției implică:
-	identificarea serviciilor prestate;
-	identificarea documentelor elaborate;
-	constatarea eventualelor neconcordanțe față de oferta financiară;
-	constatarea eventualelor deficiențe;
-	verificarea respectării obligațiilor contractuale;
15.7. Operațiunile precizate mai sus fac obiectul unui proces verbal de recepție întocmit de către Autoritatea Contractantă, prin comisia de recepție. 
15.8. Factura se va emite după efectuarea recepției serviciilor prestate. Un exemplar din procesul verbal de recepție va fi transmis Prestatorului. Factura însoțită de un exemplar din procesul verbal de recepție semnat, se va depune la Registratura Primăriei Sectorului 2 al Municipiului București.

16	Plăti 
16.1. Prestatorul va factura doar serviciile prestate care au fost finalizate și recepționate fără obiecțiuni pe baza procesului verbal de recepție a serviciilor, întocmit de Autoritatea Contractantă.
16.2. Autoritatea Contractantă are obligația de a efectua plata către Prestator în termenul de 30 zile de la primirea și înregistrarea la registratura Autorității Contractante a facturii emise de către Prestator.
16.3. Plata facturii se va face după verificarea și semnarea procesului-verbal de recepție de către Autoritatea Contractantă.

17	 Amendamente

17.1. Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional, numai în cazul apariției unor circumstanțe care lezează interesele comerciale legitime ale acestora și care nu au putut fi prevăzute la data încheierii contractului, în conformitate cu art. 221 din Legea 98/2016 privind Achizițiile Publice.
17.2. Părțile contractante au dreptul, pe durata îndeplinirii contractului, de a conveni, prin act adițional, adaptarea acelor clauze afectate de modificări ale legii.

18	Cesiunea

18.1. Oricare dintre părțile contractante are dreptul de a cesiona creanțele născute din prezentul contract, dar numai după primirea acordului scris al celeilalte părți, sub sancțiunea încetării contractului în condițiile prevăzute de art. 19.
18.2. Prestatorul poate cesiona dreptul său de a încasa valoarea contraprestației serviciilor prestate, în condițiile prevăzute de lege.
18.3. Solicitările de plată către terți pot fi onorate numai după operarea unei cesiuni în condițiile 18.2.
18.4. Cesiunea nu va exonera Prestatorul de nici o responsabilitate privind garanția sau orice alte obligații asumate prin contract.
18.5. Cesiunea nu va afecta obligațiile născute din prezentul contract, care vor rămâne în sarcina părților contractante așa cum au fost stipulate și asumate inițial.
18.6 Contractantul nu are voie să subcontracteze părți din contract și/sau contractul în totalitate pe toată perioada de valabilitate a prezentului contract.

19	 Încetarea contractului de servicii

19.1. Prezentul contract de servicii va înceta automat dacă în termen de 15 zile de la data emiterii ordinului administrativ de începere Prestatorul nu a demarat prestarea serviciilor în cauză.
19.2. Prezentul contract de servicii va înceta automat dacă nu a generat nicio plată într-o perioadă de 6 luni de la semnarea sa de către părți. Încetarea va opera de plin drept, fără necesitatea vreunei formalități sau intervenția autorităților sau a instanței de judecată.
19.3	Încetarea prezentului contract de servicii în condițiile art. 20.1 și 20.2 nu va produce niciun fel de efecte asupra altor drepturi ale Prestatorul și Prestatorului dobândite în baza contractului de servicii.
19.4	Suplimentar față de clauzele de încetare definite la art. 20.1 și 20.2 Autoritatea Contractantă poate rezilia Contractul de Servicii cu efecte depline (de jure) după acordarea unui preaviz de 30 de zile Prestatorului, fără necesitatea unei alte formalități și fără intervenția vreunei autorități sau instanțe de judecată, în oricare dintre situațiile următoare, dar nelimitându-se la acestea:
a)	Prestatorul nu execută Serviciile în conformitate cu obligațiile asumate prin prezentul Contract;
b)	Prestatorul cesionează Contractul de Servicii sau subcontractează fără a avea acordul scris al Autorității Contractante;
c)	Prestatorul face obiectul unei proceduri de insolvență, dizolvare, administrare judiciară sau sub controlul altei autorități, a încheiat o înțelegere cu creditorii privind plata datoriilor, și-a suspendat activitatea, sau se află într-o situație asemănătoare rezultând dintr-o procedură similară reglementată de legislația sau reglementările la nivel național;
d)	Prestatorul a fost condamnat pentru o infracțiune în legătură cu exercitarea profesiei printr-o hotărâre judecătorească definitivă;
f) 	Prestatorul se află în culpă profesională gravă ce poate fi dovedită prin orice mijloc de probă pe care Autorității Contractante îl poate justifica;
g)	Are loc orice modificare organizațională care implică o schimbare cu privire la personalitatea juridică, natura sau controlul Prestatorului, cu excepția situației în care asemenea modificări sunt înregistrate într-un act adițional la prezentul Contract;
h)	Apariția oricărei alte incapacității legale care să împiedice executarea Contractului de Servicii;
i)	 Prestatorul nu furnizează garanția solicitată, sau persoana care furnizează garanția sau asigurarea nu este în măsură să își îndeplinească angajamentele.
j)	Autoritatea Contractantă poate desfășura singură activitățile contractate sau poate contracta o a treia parte, pe cheltuială proprie a Prestatorului. Răspunderea Prestatorului pentru întârzieri în execuția contractului încetează imediat când Autoritatea Contractantă reziliază contractele fară a afecta răspunderea deja materializată.
19.5. Oricare dintre părți încalcă prevederile Contractului de Servicii prin neîndeplinirea unei/unor obligații care îi revin potrivit prezentului Contract, partea prejudiciată prin încălcare (după caz, Autoritatea Contractantă sau Prestatorul ) va fi îndreptățită la următoarele remedii:
a)	despăgubiri; 
și/sau
b)	rezilierea Contractului de Servicii.
Despăgubirile pot fi:
a)	despăgubiri generale; 
sau
b)	penalități contractuale.
19.6. În orice situație în care Autoritatea Contractantă este îndreptățită la despăgubiri, poate reține aceste despăgubiri din orice sume datorate Prestatorului sau poate executa garanția de bună execuție.
19.7. Autoritatea Contractantă va avea dreptul la despăgubiri pentru orice prejudiciu care este descoperit după finalizarea Contractului de prestări servicii în conformitate cu legea aplicabilă ce guvernează Contractul de prestări Servicii.
19.8.	Suspendarea Contractului de prestări servicii:
1.	 În cazul în care executarea Contractului de prestări servicii este viciată de erori substanțiale, nereguli sau de fraudă, Autoritatea Contractantă va suspenda executarea Contractului de Servicii.
2.	În cazul în care erorile substanțiale, neregulile sau frauda, sunt imputabile Prestatorului, Autoritatea Contractantă poate suplimentar suspendării, să refuze efectuarea plăților sau poate proceda la recuperarea sumelor deja plătite, inclusiv executarea garanției de bună execuție, proporțional cu gravitatea erorilor, neregulilor sau fraudei.
19.9.	Încetarea Contractului de Servicii din inițiativa Prestatorului
1.	În urma unui preaviz de 30 de zile acordat Autorității Contractante, Prestatorul poate rezilia prezentul contract dacă Autoritatea Contractantă:
a)	nu își îndeplinește obligația de plată către Prestator a sumelor datorate acestuia în termen de maxim 3 luni.
b)	nu își îndeplinește una sau mai multe din obligațiile sale, cu privire la care a fost notificat;
c)	suspendă derularea serviciilor pentru mai mult de 60 de zile pentru motive nespecificate în Contractul de Servicii, sau independente de culpa Prestatorului;
2.	Rezilierea nu va afecta niciun alt drept al Autorității Contractante sau al Prestatorului, dobândit în temeiul Contractului de Servicii.
3.	În eventualitatea unei asemenea rezilieri, Autoritatea Contractantă va despăgubi Prestatorul, pentru orice pierdere sau prejudiciu suferit. Această plată trebuie justificată cu documente de către Prestator, și nu va putea avea un cuantum care să conducă la depășirea de către plățile totale efectuate în baza Contractului de prestări servicii a valorii contractului specificată la articolul 5.1 din prezentul Contract de Servicii.
19.10. Prezentul contract încetează de plin drept, fără a mai fi necesară intervenția unui tribunal arbitrar sau a unei instanțe judecătorești, în următoarele cazuri:
a)	la data prevăzută în contract;
b)	la data intervenției unui act de autoritate;
c)	la apariția unor circumstanțe care nu au putut fi prevăzute la data încheierii acestuia și care conduc la modificarea clauzelor în așa măsură încât îndeplinirea contractului ar fi contrară interesului public; acest fapt va fi notificat Prestatorului în termen de 10 zile de la momentul apariției unor astfel de circumstanțe sau de la momentul la care Autoritatea Contractantă a avut cunoștință despre astfel de circumstanțe;
d)	prin reziliere la inițiativa Autorității Contractante, dacă Prestatorul nu își execută obligațiile esențiale din prezentul contract și/sau dacă își încalcă vreuna din obligațiile sale, după ce a fost notificat, de către cealaltă parte.
e)	în termen de 30 de zile de la data primirii notificării prin care i s-a adus la cunoștință că nu și-a executat ori își execută necorespunzător oricare dintre obligațiile ce-i revin.

20.	Forța majoră

20.1.	 Forța majoră este constatată de o autoritate competentă, prin documente emise de aceasta (cu indicarea naturii și duratei cauzei de forță majoră invocat) și într-un termen de 5 zile calendaristice de la apariția acesteia.
20.2.	Forța majoră exonerează părțile contractante de îndeplinirea obligațiilor asumate prin prezentul contract, pe toata perioada în care aceasta acționează.
20.3. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
20.4. Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.
20.5. Partea contractantă care invocă forța majoră are obligația de a notifica celeilalte părți încetarea cauzei acesteia în maximum 3 zile de la încetare.
20.6. Dacă forța majoră acționează sau se estimează că va acționa o perioada mai mare de 2 luni, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna din părți sa poată pretinde celeilalte daune-interese.
20.7. Nu va reprezenta o încălcare a obligațiilor din Contractul de prestări servicii de către oricare din părți situația în care executarea obligațiilor este împiedicată de împrejurări de forță majoră care apar după data semnării Contractului de Servicii de către părți.
20.8. Prestatorul nu va răspunde pentru penalități contractuale sau reziliere pentru neexecutare dacă, și în măsura în care, întârzierea în executare sau altă neîndeplinire a obligațiilor din prezentul Contract de prestări de servicii este rezultatul unui eveniment de forță majoră. în mod similar, Autoritatea Contractantă nu va datora dobândă pentru plățile cu întârziere, pentru neexecutare sau pentru rezilierea de către Prestatorul pentru neexecutare, dacă, și în măsura în care, întârzierea Achizitorului sau altă neîndeplinire a obligațiilor sale este rezultatul forței majore.
20.9. Nu pot fi asimilate forței majore următoarele cazuri: litigii cu alte părți, greve declarate de personalul părții contractante (cu excepția grevelor generalizate la nivel național) și altele care privesc sau sunt consecința managementului părții contractante.

21.	Soluționarea litigiilor

21.1.	Autoritatea Contractantă și Prestatorul vor face toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.
21.2.	Dacă, după 15 de zile de la începerea acestor tratative Autoritatea Contractantă și Prestatorul nu reușesc să rezolve în mod amiabil o divergență contractuală, fiecare poate solicita ca disputa să se soluționeze, de către instanțele judecătorești competente din municipiul București.

22.	Comunicări

22.1.	 Orice comunicare între părți, referitoare la îndeplinirea prezentului contract, trebuie sa fie transmisă în scris.
22.2.	Orice document scris trebuie înregistrat atât în momentul transmiterii cât și în momentul primirii.
22.3.	Comunicările între părți se pot face și prin telefon, fax sau e-mail cu condiția confirmării în scris a primirii comunicării.
22.4.	Atunci când există un termen limită pentru primirea unei comunicări scrise, expeditorul trebuie să solicite confirmarea primirii respectivei comunicări. În toate situațiile, expeditorul va lua toate măsurile necesare pentru a asigura primirea în termen a comunicărilor;

23.	Limba care guvernează contractul

23.1.	Limba care guvernează contractul este limba romană.

24.	Legea aplicabilă contractului

24.1.	Contractul va fi interpretat conform legilor din Romania.
24.2. Prestatorul va respecta și se va supune tuturor legilor și reglementărilor din România, precum și reglementărilor direct aplicabile ale CE, jurisprudenței Curții Europene de Justiție și a Tribunalului de Primă Instanță și se va asigura că personalul său, salariat sau contractat de acesta, conducerea sa, subordonații acestuia, și salariații din teritoriu vor respecta și se vor supune de asemenea acelorași legi și reglementări. Prestatorul va despăgubi Autoritatea Contractantă în cazul oricăror pretenții și acțiuni în justiție rezultate din orice încălcări ale prevederilor în vigoare de către acesta, personalul său, salariat sau contractat de acesta, inclusiv conducerea sa, subordonații acestuia, precum și salariații din teritoriu.

25.	Alte clauze

25.1.	În cazul în care orice articol sau termen cuprins în prezentul contract este nul, nu poate produce efecte sau contravine legii, atunci toate celelalte prevederi ale Contractului vor fi considerate ca având existența de sine stătătoare și vor rămâne în vigoare și pe deplin aplicabile.
25.2.	În acest caz, părțile vor negocia de bună credință pentru a conveni, într-un termen rezonabil, cu privire la modificările sau amendamentele prezentului Contract, în vederea înlocuirii prevederii nule, inaplicabile sau contradictorie legii aplicabile, cu o prevedere în același sens care să fie valabilă, aplicabilă și în conformitate cu legea română.
25.3.	În cazul în care una dintre părți nu își exercită oricare dintre drepturile acordate în baza prezentului contract sau prin lege sau, în cazul în care nu își exercită aceste drepturi la timp, acest lucru nu va fi considerat o renunțare de către respectiva parte la drepturile respective.
25.4.	Nicio modificare, amendare sau adăugire la acest Contract nu va avea efect sau forță juridică, în afara cazului în care este făcută în scris și semnată de către Părți (sau de către reprezentanții legali ai acestora), sub forma unui act adițional la Contract.
25.5.	Acest document, împreună cu toate Anexele sale, constituie întreaga voință a Părților referitoare la cele exprimate în aceste clauze.
25.6.	Toate prevederile acestui Contract, așa cum acestea sunt aplicabile Părților vor produce efecte și față de succesorii în drepturi ai acestuia sau cesionarilor acestora.
25.7.	Prestatorul garantează că este o societate constituită în mod valabil și este legal reprezentată la încheierea prezentului contract. 
25.8.	Părțile au cunoștință de dispozițiile Regulamentului European nr. 697/2016 (GDPR) privind protecția datelor cu caracter personal, si prin semnarea prezentului contract își exprima in mod expres consimțământul pentru prelucrarea datelor cu caracter personal (nume, prenume, funcție, telefon) in intervalul de timp in care contractul produce efecte juridice, cu scopul desfășurării raporturilor contractuale.              
     Părțile au înțeles să încheie azi…………………………....prezentul contract în două
exemplare, câte unul pentru fiecare parte.

	Autoritate Contractantă,                                                  Prestator,
      Sectorul 2 al Municipiului București               S.C. Perform Soft Development S.R.L.
              Primar,                                                               Administrator ,